তবে, এখানে বিএনপি ও আওয়ামী লীগের ভোট সংখ্যার ব্যবধান খুব সামান্য। জোটগত ভোটের ব্যবধানেই জয়-পরাজয় নির্ধারিত হতে পারে বলে সাধারণ ভোটারা মনে করেন। সে ক্ষেত্রে এই আসনে আওয়ামী লীগের নেতৃত্বে ১৪ দলীয় জোট বা মহাজোট প্রার্থীরই জয় লাভের সম্ভাবনা বেশি। কেননা এ আসনে জামায়াতের ভোট সংখ্যা ১০ হাজারের নিচে। আর বিগত দলগত নির্বাচনগুলোতে বিএনপি প্রার্থী আহসানুল হক পচা মোলস্না ৫ থেকে ৭ হাজার ভোটের ব্যবধানে জয়লাভ করেন। শুধুমাত্র ২০০৮ সালের নির্বাচনে আওয়ামী লীগ তথা মহাজোট প্রার্থী আফাজ উদ্দিন আহমেদ বিএনপি প্রার্থীকে প্রায় ৪০ হাজার ভোটের ব্যবধানে পরাজিত করেন।